**Võru maakonna meenekonkurss 2017/2018**

Võru maakonna meenekonkursi eesmärgiks on laiendada valikut meie piirkonnas pakutavatest meenetest, mis seovad meie piirkonna  külalisi toredate elamustega ning on meeldejäävaks  kingiks või  meenutuseks *ummamuudu* kandist.

Konkursile ootame ennekõike meeneid, mis iseloomustaksid uut Võru maakonda, siinset looduslikku ja kultuurilist eripära(Vana-Võromaa või  Setomaa kultuuriruum)***.***

Meenekonkurss toimub kahes osas:

**I  Ideevoor   kuni  31. jaanuarini 2018.a.**

Kui Sul on meene(te) osas hea mõte, aga  Sa ise ei saa või ei oska seda teostada, siis ootame sind oma mõtet esitama meenete ideevooru.

Sinu meeneidee võiks olla seotud kohaliku pärimuse, motiivide või sümboolikaga.

Ideevooru I koht -  auhind kinkekaart väärtusega 150€\*

Ideevooru II koht -  auhind kinkekaart väärtusega 100€\*

Ideevooru III koht -  auhind kinkekaart väärtusega 50€\*

\* auhinna summa väärtuses vabalt valitud kinkekaart Võru maakonnas  toote- või teenusepakkujalt.

**Osalemine**

Töö esitamise tingimused:

·        Idee võib esitada vabas vormis kirjeldusena, lisada visand/joonis
või prototüüp. Kõikidele esitatud materjalidele kirjutage selgelt töö nimetus
või märksõna.

·         Koos tööga  esitage kinnine ümbrik, mille sees on  autori kontaktandmeid (nimi, telefon, e-post). Ümbriku peale lisage töö nimetus või märksõna.

·        Konkursile esitatavate ideede hulk ühe esitaja kohta ei ole
piiratud. Osaleda võivad nii ettevõtted, eraisikud kui ka ühendused.

Konkursikomisjonil on õigus välja anda eripreemiaid.
Komisjonil ei ole kohustust kõiki preemiaid välja anda.

**Premeeritud ideekavandite  tasuta kasutamise õigus läheb üle konkursi korraldajale.**

*Konkursitöid ideevooru saab esitada kuni 31. jaanuarini 2018 (kell 16.00) Võrumaa
Turismiinfokeskusse (Jüri 12, Võru).*

**II Meenevoor  kuni 30. märtsini 2018.a.**

Meeneid ootame konkursile kahes kategoorias:

1. Esindusmeene (ostuhind kuni 25€/tk)

2. Turismimeene (ostuhind kuni 5€/tk)

Kõnekas ja meeldejääv meene võiks väljendada piirkonna  looduslikku ja kultuurilist eripära (Vana-Võromaa või  Setomaa kultuuriruum), olla ajendatud kohalikust sümboolikast, seotud kohalike kommete ning pärimusega,  valmistatud kohalikust materjalist / toorainest.  Võimalusel lisada meenele  lugu või legend.

Nii esindusmeenetel kui  turismimeenetel  võiks olla praktiline väärtus (nt meene võib olla
söödav). Oluline on läbi mõelda ka pakend**.** Meene loomisel tuleks arvestada, et meeneid oleks edaspidi  võimalik toota suhteliselt lühikese aja jooksul  ja  erinevates kogustes. Konkursile ootame ennekõike nende meistrite või tootjate töid, kes suudavad hiljem tagada meenete pideva tootmise.

Kultuurilist eripära kajastava meene puhul lisab väärtust võro- või   seto keele kasutamine,  Vana-Võromaale või Setomaale iseloomuliku  sümboolika kasutamine,  meene valmistamine käsitööna Vana-Võromaa või Setomaa piirkonnas.

Vana-Võromaa sümboolika<https://wi.ee/tegemise/vana-voromaa-aronguprogramm/vana-voromaa-mark/>

Setomaa sümboolika

<https://www.setomaa.ee/kogukond/setomaa-sumboolika>

Võrumaa tunnusmärk

<https://vaa.ee/projektid/vorumaa-tunnusmark/>

**Mõlema kategooria auhind on meenetellimus 500 euro väärtuses.**

Konkursikomisjonil on õigus välja anda eripreemiaid.
Komisjonil ei ole kohustust kõiki preemiaid välja anda.

* Sobiva meene olemasolul on Võru linnal plaan välja anda eripreemia meene autorile, kelle meene põhineb Võru linnaga seotud legendil. Võru linna legendid on leitavad [www.voru.ee/et/legendid](http://www.voru.ee/et/legendid).

**Osalemine**Töö esitamise tingimused:

·         Koos meenega  esitage kinnine ümbrik, mille sees on  autori kontaktandmed (nimi, telefon, e-post). Ümbriku peale lisage töö nimetus ning meene kategooria (esindusmeene või turismimeene).

·          Konkursile esitatavate meenete hulk ühe esitaja kohta ei ole piiratud. Osaleda võivad nii ettevõtted, eraisikud kui ka ühendused.

·         Konkursile esitatavate meenete hulk ühe esitaja kohta ei ole piiratud. Osaleda võivad nii ettevõtted, eraisikud kui ka ühendused.

Võru maakonna meenekonkursi võitjad valib välja Võrumaa Arenguagentuuri juhataja poolt kinnitatud komisjon (käskkirja alusel)  kuhu kuuluvad Võrumaa Arenduskeskuse esindaja ja projektijuht,  Võru Instituudi esindaja, Vana-Võromaa käsitöö  asjatundja, Setomaa Käsitöökogu esindaja,  MTÜ Setomaa turism esindaja, MTÜ Võrumaa Turismiliit esindaja,  kõikide Võru maakonna omavalitsuste esindajad,  kaks Võru maakonnas tegutseva ettevõtte esindajat.

Ideedevooru komisjon hindab ideid 13.02.2018, meenevooru komisjon hindab meeneid  4.04.2018.
4.04-30.06 on Võrumaa Turismiinfokeskuses avatud näitus Võru maakonna meenekonkursile  laekunud töödest, tööde eksponeerimisel viidatakse autorile/ meistrile.

Konkursi tulemused kuulutatakse välja 1. mail turismihooaja avamisel Võrumaa Turismiinfokeskuses.

Välja valitud töödest/meenetest koostatakse pdf-kataloog ning konkursi võitnud meeneid on võimalik edaspidi soetada Võrumaa Turismiinfokeskusest.

Konkursil osalenud tööd tagastatakse omanikele perioodil 1. juuli – 31. august 2018.

Lisainfo
Kadri Moppel
Võrumaa turismikoordinaator
GSM 5331 1919

kadri.moppel@vaa.ee

www.vaa.ee